b'\n_START_ARTICLE_\n\xc4\x8cisto prava mamica\n_START_SECTION_\nKratek povzetek\n_START_PARAGRAPH_\nDeklica Sanja in njena cunjasta dvoj\xc4\x8dka Nina in Mihec so sli\xc5\xa1ali kako se drugi otroci igrajo na dvori\xc5\xa1\xc4\x8du, ker je bilo zunaj lepo vreme. Dvoj\xc4\x8dek Mihec je predlagal, da grejo tudi oni ven, vendar Sanja ni bila prepri\xc4\x8dana, saj star\xc5\xa1ev \xc5\xa1e ni bilo domov. Na koncu jo cunjasta dvoj\xc4\x8dka le prepri\xc4\x8data, da se odpravijo ven in obljubita, da jo bosta ubogala. Toda \xc5\xbee naslednji trenutek, se Mihec zapodi v lu\xc5\xbeo, Nina pa za njim. Sanja je bila jezna na njiju, saj sta bila \xc5\xbee takoj umazana, zato je rekla, da grejo na sprehod. Toda Mihcu in Nini to ni bilo v\xc5\xa1e\xc4\x8d, zato sta se naprej igrala. Sanja ju je jezno prijela za u\xc5\xa1esa in odpeljala nazaj v sobo, bila je huda kot prave mamice. Za kazen sta Mihec in Nina morala ostati doma, \xc4\x8deprav je zunaj sijalo sonce.\n_START_SECTION_\nKnji\xc5\xbeevne osebe\n_START_PARAGRAPH_\nV celotni zbirki sta glavni knji\xc5\xbeevni osebi cunjasta dvoj\xc4\x8dka Mihec in Nina. Sta personificirani osebi . V slikanici \xc4\x8cisto prava mamica (2008) sta Mihec in Nina svojeglava otroka, ki ne ubogata Sanje. Sanja pa je deklica, ki prevzame vlogo matere in se tako tudi obna\xc5\xa1a.\n_START_SECTION_\nAnaliza\n_START_PARAGRAPH_\n\xc4\x8cisto prava mamica (2008) je kratka sodobna otro\xc5\xa1ka pravljica, ki je iz\xc5\xa1la kot slikanica. Zgodba se dogaja nekega son\xc4\x8dnega dopoldneva, zunaj na dvori\xc5\xa1\xc4\x8du pred hi\xc5\xa1o kjer \xc5\xbeivi Sanja. V zgodbi sta cunjasta dvoj\xc4\x8dka Mihec in Nina predstavljena kot majhna otroka, deklica Sanja pa kot njuna mati. \xc4\x8ceprav je Sanja \xc5\xa1e deklica prevzame to vlogo. V knjigi ni to\xc4\x8dno napisano koliko je Sanja stara, toda sklepamo, da hodi v ni\xc5\xbeji razred osnovne \xc5\xa1ole. Ko jo cunjasta dvoj\xc4\x8dka ne ubogata in nadaljujeta z igro, jima Sanja re\xc4\x8de, da jo morata ubogati, saj je mamice potrebno vedno ubogati. Ker je ne ubogata, sledi kazen. Sanja se je tako poistovetila s svojo materjo in od nje prevzela tudi vzojne ukrepe. V tej zgodbi tako lahko vidimo, da otroci nezavedno gledajo in poslu\xc5\xa1ajo starej\xc5\xa1e ter se od njih u\xc4\x8dijo ter jih posnemajo. Tak\xc5\xa1no igro, v kateri si otroci dolo\xc4\x8dijo razli\xc4\x8dne vloge, imenujemo simbolna igra.'